b'\n_START_ARTICLE_\nOrganitzaci\xc3\xb3 Internacional per a l\'Estandarditzaci\xc3\xb3\n_START_SECTION_\nQu\xc3\xa8 \xc3\xa9s\n_START_PARAGRAPH_\nISO, l\'Organitzaci\xc3\xb3 Internacional per a l\'Estandarditzaci\xc3\xb3, \xc3\xa9s una organitzaci\xc3\xb3 independent, no governamental, els membres dels quals s\xc3\xb3n els organismes de normalitzaci\xc3\xb3 dels 163 pa\xc3\xafsos membres. \xc3\x89s el major desenvolupador mundial d\'est\xc3\xa0ndards internacionals voluntaris i facilita el comer\xc3\xa7 mundial en proporcionar normes comunes entre les nacions. A prop de vint mil normes s\'han establert que abasta des dels productes manufacturats i la tecnologia fins a la seguretat aliment\xc3\xa0ria, l\'agricultura i la cura de la salut._NEWLINE_L\'\xc3\xbas d\'est\xc3\xa0ndards facilita la creaci\xc3\xb3 de productes i serveis que siguin segurs, fiables i de bona qualitat. Els est\xc3\xa0ndards ajuden a les empreses a augmentar la productivitat i reduir al m\xc3\xadnim els errors i els residus. En permetre comparar directament productes de diferents fabricants, facilitar que noves companyies puguin entrar en nous mercats i ajudar en el desenvolupament d\'un comer\xc3\xa7 global amb bases justes. Les normes tamb\xc3\xa9 serveixen per protegir els consumidors i als usuaris finals dels productes i serveis, el que garanteix que els productes certificats compleixen amb els est\xc3\xa0ndards m\xc3\xadnims establerts a nivell internacional.\n_START_SECTION_\nIdiomes oficials i sigles\n_START_PARAGRAPH_\nEls tres idiomes oficials de la ISO s\xc3\xb3n angl\xc3\xa8s, franc\xc3\xa8s i rus. El nom de l\'organitzaci\xc3\xb3 en franc\xc3\xa8s \xc3\xa9s Organisation internationale de Normalisation, International Organization for Standarization en angl\xc3\xa8s i \xd0\x9c\xd0\xb5\xd0\xb6\xd0\xb4\xd1\x83\xd0\xbd\xd0\xb0\xd1\x80\xd0\xbe\xd0\xb4\xd0\xbd\xd0\xb0\xd1\x8f \xd0\xbe\xd1\x80\xd0\xb3\xd0\xb0\xd0\xbd\xd0\xb8\xd0\xb7\xd0\xb0\xd1\x86\xd0\xb8\xd1\x8f \xd0\xbf\xd0\xbe \xd1\x81\xd1\x82\xd0\xb0\xd0\xbd\xd0\xb4\xd0\xb0\xd1\x80\xd1\x82\xd0\xb8\xd0\xb7\xd0\xb0\xd1\x86\xd0\xb8\xd0\xb8 en rus._NEWLINE_Segons la ISO, a causa de que el seu nom en diferents idiomes tindria diferents sigles ("IOS" en angl\xc3\xa8s, "OIN" en franc\xc3\xa8s, etc.), l\'organitzaci\xc3\xb3 va adoptar "ISO" com les seves sigles en refer\xc3\xa8ncia a la paraula grega isos (\xe1\xbc\xb4\xcf\x83\xce\xbf\xcf\x82, tradu\xc3\xaft com igual). No obstant aix\xc3\xb2, durant les reunions fundacionals de la nova organitzaci\xc3\xb3, aquesta paraula mai va ser esmentada, aix\xc3\xad que aquesta explicaci\xc3\xb3 podria haver estat imaginada posteriorment._NEWLINE_Tant el nom "ISO" com el logo s\xc3\xb3n marques registrades, i el seu \xc3\xbas est\xc3\xa0 restringit.\n_START_SECTION_\nHist\xc3\xb2ria\n_START_PARAGRAPH_\nL\'organitzaci\xc3\xb3 coneguda avui dia com ISO va n\xc3\xa9ixer el 1926 com la Federaci\xc3\xb3 Internacional d\'Associacions d\'Estandarditzaci\xc3\xb3 Nacionals (ISA). Va ser suspesa en 1942 durant la Segona Guerra Mundial, per\xc3\xb2 despr\xc3\xa9s de la guerra se li va proposar per part del Comit\xc3\xa8 Coordinador d\'Est\xc3\xa0ndards de les Nacions Unides (UNSCC) formar un nou cos d\'est\xc3\xa0ndards globals. A l\'octubre de 1946, delegats de ISA i de UNSCC de 25 pa\xc3\xafsos es van reunir a Londres i van decidir unir forces per crear la nova Organitzaci\xc3\xb3 Internacional de Normalitzaci\xc3\xb3; la nova organitzaci\xc3\xb3 comen\xc3\xa7aria oficialment a operar al febrer de 1947.\n_START_SECTION_\nEst\xc3\xa0ndards ISO: Est\xc3\xa0ndard Internacional\n_START_PARAGRAPH_\nUn est\xc3\xa0ndard ISO \xc3\xa9s un document normatiu, elaborat d\xe2\x80\x99acord amb els procediments de consens, que ha sigut aprovat pels membres ISO i pels membres P del comit\xc3\xa8 responsable, com un projecte de Norma Internacional i/o Norma que ha sigut publicada per la Secretaria Central de la ISO. Un est\xc3\xa0ndard proporciona requisits, especificacions, directrius o caracter\xc3\xadstiques que es poden utilitzar de manera consistent per assegurar que els materials, productes, processos i serveis s\xc3\xb3n adequats pel seu prop\xc3\xb2sit. L\xe2\x80\x99objectiu dels est\xc3\xa0ndards internacionals ISO \xc3\xa9s garantir que els productes i serveis s\xc3\xb3n segurs, fiables i de bona qualitat._NEWLINE_Els est\xc3\xa0ndards s\xc3\xb3n denominats utilitzant el format: ISO/[/IEC] [/ASTM] [IS] nnnnn[-p]:[yyyy] T\xc3\xadtol, on nnnnn \xc3\xa9s el n\xc3\xbamero de l\xe2\x80\x99est\xc3\xa0ndard, p \xc3\xa9s un n\xc3\xbamero opcional de pe\xc3\xa7a, yyyy \xc3\xa9s l\xe2\x80\x99any de publicaci\xc3\xb3 i T\xc3\xadtol descriu el tema de l\xe2\x80\x99est\xc3\xa0ndard. El terme IEC (Comissi\xc3\xb3 Electrot\xc3\xa8cnica Internacional) s\xe2\x80\x99inclou si l\xe2\x80\x99est\xc3\xa0ndard \xc3\xa9s resultat del treball d\'ISO/IEC JT1 (el Comit\xc3\xa8 Conjunt T\xc3\xa8cnic) i l\xe2\x80\x99ASTM (Societat Americana d\xe2\x80\x99assaigs de Materials) s\xe2\x80\x99utilitza pels est\xc3\xa0ndards desenvolupats juntament a l\xe2\x80\x99ASTM Internacional. El terme yyyy i IS no s\xe2\x80\x99utilitzen per est\xc3\xa0ndards incomplets o que no s\'hagin publicat i sota unes circumst\xc3\xa0ncies determinades es poden ometre del t\xc3\xadtol d\xe2\x80\x99un treball publicat.\n_START_SECTION_\nISO/TR (Technical Report): Informes T\xc3\xa8cnics\n_START_PARAGRAPH_\nUn informe t\xc3\xa8cnic \xc3\xa9s un document informatiu que cont\xc3\xa9 informaci\xc3\xb3 d\xe2\x80\x99una esp\xc3\xa8cie diferent de la que es publica normalment en un document normatiu._NEWLINE_Quan el comit\xc3\xa8 o subcomit\xc3\xa8 ha recollit dades d\xe2\x80\x99una esp\xc3\xa8cie diferent de la que es publica normalment com una norma internacional (aix\xc3\xb2 pot incloure, per exemple, les dades obtingudes en una enquesta realitzada entre els organismes nacionals, les dades sobre el treball en altres organitzacions o dades internacionals sobre l\xe2\x80\x99"estat de l\xe2\x80\x99art" en relaci\xc3\xb3 amb les normes dels organismes nacionals en un tema en particular), el comit\xc3\xa8 t\xc3\xa8cnic o subcomit\xc3\xa8 pot decidir, per majoria simple de vots dels membres P de votaci\xc3\xb3, demanar al Director Executiu que publiqui les dades com un informe t\xc3\xa8cnic._NEWLINE_El document haur\xc3\xa0 de ser enterament de car\xc3\xa0cter informatiu i no contindr\xc3\xa0 mat\xc3\xa8ria que impliqui que \xc3\xa9s normativa. S\xe2\x80\x99explicar\xc3\xa0 de manera clara la seva relaci\xc3\xb3 amb els aspectes normatius de la mat\xc3\xa8ria que s\xc3\xb3n, o seran, tractats en les Normes Internacionals relacionats amb el tema._NEWLINE_El conveni de denominaci\xc3\xb3 per aquests \xc3\xa9s el mateix que pels est\xc3\xa0ndards, excepte que s\xe2\x80\x99utilitza TR en comptes d\xe2\x80\x99IS en el nom de l\xe2\x80\x99informe. Per exemple:_NEWLINE_- ISO/IEC TR 17799:2000 Code of Practice for information Security Management_NEWLINE_- ISO/TR 19033:2000 Technical product documentation \xe2\x80\x93 Metadata for construction documentation\n_START_SECTION_\nISO/PAS (Publicly Available Specification): Especificacions p\xc3\xbablicament disponibles\n_START_PARAGRAPH_\nLes especificacions p\xc3\xbablicament disponibles o PAS \xc3\xa9s un document normatiu que representa el consens dintre d\xe2\x80\x99un grup de treball. Una PAS pot ser una especificaci\xc3\xb3 interm\xc3\xa8dia, publicada abans del desenvolupament de la Norma Internacional completa, o en IEC pot ser una publicaci\xc3\xb3 \xe2\x80\x9clogotip dual\xe2\x80\x9d publicada en col\xc2\xb7laboraci\xc3\xb3 amb una organitzaci\xc3\xb3 externa. A m\xc3\xa9s, \xc3\xa9s un document que no compleix el requisit d\xe2\x80\x99un est\xc3\xa0ndard(o norma)._NEWLINE_El PAS es publica despr\xc3\xa9s de la verificaci\xc3\xb3 de la presentaci\xc3\xb3 i la comprovaci\xc3\xb3 de que no existeix conflicte amb les Normes Internacionals existents per part de la Comissi\xc3\xb3 interessada i despr\xc3\xa9s de l\xe2\x80\x99aprovaci\xc3\xb3 de la majoria simple de la votaci\xc3\xb3 dels membres P de la comissi\xc3\xb3. Les PAS competitives que ofereixen diferents solucions t\xc3\xa8cniques s\xc3\xb3n possibles sempre que no entrin en conflicte amb els est\xc3\xa0ndards internacionals existents. Aquests documents tenen una validesa de temps determinat._NEWLINE_La nomenclatura d\xe2\x80\x99aquest tipus de document, segueix el mateix format anterior per\xc3\xb2 utilitzant l\xe2\x80\x99abreviatura PAS, per exemple:_NEWLINE_- ISO/PAS 11154:2006 Road vehicles \xe2\x80\x94 Roof load carriers\n_START_SECTION_\nGuies ISO\n_START_PARAGRAPH_\nLes guies s\xc3\xb3n documents que proporcionen orientaci\xc3\xb3 als comit\xc3\xa8s t\xc3\xa8cnics per a la preparaci\xc3\xb3 de normes, sovint en camps o temes amplis._NEWLINE_A difer\xc3\xa8ncia dels documents anteriors, les guies no s\xc3\xb3n publicades per comit\xc3\xa8s t\xc3\xa8cnics o subcomit\xc3\xa8s, sin\xc3\xb3 per comit\xc3\xa8s o grups establerts de la ISO i/o la IEC sobre temes relacionats amb la normalitzaci\xc3\xb3 internacional. Un cop obtingut el consens en el grup que prepara la guia i despr\xc3\xa9s de seguir tot el proc\xc3\xa9s de preparaci\xc3\xb3 establert, l\xe2\x80\x99esborrany es difon per tots els membres de la ISO i el projecte s\xe2\x80\x99aprova si s\xe2\x80\x99aconsegueixen menys d\xe2\x80\x99un quart dels vots emesos com negatius.\xc2\xa0\xc2\xa0_NEWLINE_Les guies s\xc3\xb3n anomenades utilitzant el format ISO[/IEC]Guide N:yyyy: T\xc3\xadtol, com per exemple:_NEWLINE_- ISO/IEC Guide 2:2004 Standardization and related activities \xe2\x80\x94 General vocabulary_NEWLINE_- ISO/IEC Guide 65:1996 General requirements for bodies operating product certification\n_START_SECTION_\nCopyright\n_START_PARAGRAPH_\nEls documents ISO tenen drets d\xe2\x80\x99autor i c\xc3\xa0rrecs ISO per la majoria de les c\xc3\xb2pies. No obstant aix\xc3\xb2, no es cobra per la majoria dels esborranys de documents en format electr\xc3\xb2nic. Igualment, s\xe2\x80\x99ha de tenir precauci\xc3\xb3 amb els esborranys, ja que existeix la possibilitat de canvis substancials abans de ser finalitzats com est\xc3\xa0ndards. Algunes normes ISO i la seva presentaci\xc3\xb3 oficial en els Estats Units (i, a trav\xc3\xa9s del Comit\xc3\xa8 Nacional dels Estats Units, la Comissi\xc3\xb3 Electrot\xc3\xa8cnica Internacional) s\xc3\xb3n disponibles de forma gratu\xc3\xafta.\n_START_SECTION_\nProc\xc3\xa9s d\xe2\x80\x99estandarditzaci\xc3\xb3\n_START_PARAGRAPH_\nCada est\xc3\xa0ndard de la ISO \xc3\xa9s desenvolupat en sis etapes i per votaci\xc3\xb3 per un grup d\xe2\x80\x99experts que formen el comit\xc3\xa8 t\xc3\xa8cnic (technical committee, TC) i el subcomit\xc3\xa8 (subcommittees, SC). Un cop s\xe2\x80\x99ha establert la necessitat de redactar un nou est\xc3\xa0ndard, els experts es reuneixen per debatre i negociar un primer esborrany. Despr\xc3\xa9s de redactar l\xe2\x80\x99esborrany el transmeten a la resta dels membres de la ISO, els quals l\xe2\x80\x99han de comentar i votar. Si s\xe2\x80\x99arriba a un consens l\xe2\x80\x99esborrany es converteix en un est\xc3\xa0ndard, si pel contrari no s\xe2\x80\x99hi arriba, \xc3\xa9s retornat al comit\xc3\xa8 d\xe2\x80\x99experts per fer-hi modificacions.\n_START_SECTION_\nEtapa 1\n_START_PARAGRAPH_\nLa ISO no decideix quan un nou est\xc3\xa0ndard \xc3\xa9s desenvolupat. Respon a una necessitat espec\xc3\xadfica del mercat o la ind\xc3\xbastria. Cada pa\xc3\xads t\xc3\xa9 un membre de la ISO que s\xe2\x80\x99encarrega de comunicar aquesta necessitat que li transmet el sector interessat a l\xe2\x80\x99organitzaci\xc3\xb3 Internacional (ISO)._NEWLINE_Un cop arriba la proposta, els comit\xc3\xa8s la revisen i determinen si s\xe2\x80\x99inclou al programa de treball. Es realitza una votaci\xc3\xb3 entre els membres del comit\xc3\xa8 t\xc3\xa8cnic i subcomit\xc3\xa8s i la proposta s\xe2\x80\x99accepta si hi ha majoria a favor i almenys 5 membres del comit\xc3\xa8 s\xe2\x80\x99ofereixen a participar activament al projecte. En aquest punt es designa un cap de projecte responsable del treball.\n_START_SECTION_\nEtapa 2\n_START_PARAGRAPH_\nUn grup d\xe2\x80\x99experts del comit\xc3\xa8 t\xc3\xa8cnic format per membres de tot el m\xc3\xb3n negocien tots els aspectes del nou est\xc3\xa0ndard com s\xc3\xb3n l\xe2\x80\x99abast, les definicions clau i el contingut, per a redactar un seguit d\xe2\x80\x99esborranys fins que s\xe2\x80\x99arribi a la millor soluci\xc3\xb3 t\xc3\xa8cnica del problema. Un cop redactat s\xe2\x80\x99envia al comit\xc3\xa8 t\xc3\xa8cnic perqu\xc3\xa8 ho revisi.\n_START_SECTION_\nEtapa 3\n_START_PARAGRAPH_\nL\xe2\x80\x99esborrany redactat \xc3\xa9s registrat. El comit\xc3\xa8 t\xc3\xa8cnic ha de debatre i arribar a un consens. Si hi arriba l\xe2\x80\x99esborrany es converteix en un esborrany d\xe2\x80\x99est\xc3\xa0ndard internacional (DIS \xe2\x80\x93 Draft International Standard) i \xc3\xa9s enviat als membres de la ISO de cada pa\xc3\xads.\n_START_SECTION_\nEtapa 4\n_START_PARAGRAPH_\nCada membre el revisa durant cinc mesos i el comenta per emetre un vot al comit\xc3\xa8 t\xc3\xa8cnic. Tots els vots i comentaris s\xc3\xb3n revisats pel comit\xc3\xa8 per arribar a un consens en el que dos terceres parts han d\xe2\x80\x99estar a favor i no m\xc3\xa9s d\xe2\x80\x99una quarta part del vots en contra. Si s\xe2\x80\x99arriba, es redacta el darrer esborrany, l\xe2\x80\x99esborrany final d\xe2\x80\x99est\xc3\xa0ndard Internacional (FDIS, Final Draft International Standard), que s\xe2\x80\x99envia a tots els membres de la ISO.\n_START_SECTION_\nEtapa 5\n_START_PARAGRAPH_\nL\xe2\x80\x99esborrany ha de ser aprovat per tots els membres de la ISO per votaci\xc3\xb3 en un per\xc3\xadode de dos mesos. Durant aquest per\xc3\xadode els comentaris que arribin no seran rellevants per a la votaci\xc3\xb3, per\xc3\xb2, es tindran en compte per futures revisions. La votaci\xc3\xb3 t\xc3\xa9 els mateixos requeriments que a l\xe2\x80\x99etapa anterior, si es compleixen i \xc3\xa9s aprovat, s\xe2\x80\x99arriba a l\xe2\x80\x99\xc3\xbaltima etapa del proc\xc3\xa9s.\n_START_SECTION_\nEtapa 6\n_START_PARAGRAPH_\nL\xe2\x80\x99Organisme Internacional per a l\xe2\x80\x99estandarditzaci\xc3\xb3 (ISO) publica l\xe2\x80\x99est\xc3\xa0ndard que estar\xc3\xa0 disponible al p\xc3\xbablic per a la seva adquisici\xc3\xb3 a trav\xc3\xa9s de la tenda de la ISO o a trav\xc3\xa9s dels membres que en pertanyen._NEWLINE_Tots els Est\xc3\xa0ndards Internacionals s\xc3\xb3n revisats com a m\xc3\xadnim cada 5 anys pel comit\xc3\xa8 t\xc3\xa8cnic._NEWLINE_Si un document amb un cert grau de maduresa \xc3\xa9s adequat pel proc\xc3\xa9s d\xe2\x80\x99estandarditzaci\xc3\xb3, per exemple, si ha estat produ\xc3\xaft per un altre organisme, \xc3\xa9s possible evitar algunes etapes del proc\xc3\xa9s amb l\xe2\x80\x99anomenat procediment accelerat (Fast-track procedure). El document es transm\xc3\xa8s directament per ser aprovat com a esborrany de l\xe2\x80\x99est\xc3\xa0ndard als membres de la ISO, directament a l\xe2\x80\x99etapa 4. D\xe2\x80\x99altra banda, si el document ha sigut desenvolupat per un organisme d\xe2\x80\x99estandarditzaci\xc3\xb3 internacional reconegut pel consell de la ISO passa directament a l\xe2\x80\x99etapa 5.\n_START_SECTION_\nEtapes per certificar un Est\xc3\xa0ndard Internacional\n_START_PARAGRAPH_\nObtenir la certificaci\xc3\xb3 de la ISO requereix una gran inversi\xc3\xb3 de diners i esfor\xc3\xa7 que atorga credibilitat davant els consumidors.\n_START_SECTION_\nCost de la certificaci\xc3\xb3\n_START_PARAGRAPH_\nEls costos varien depenent de la mida i complexitat de l\'organitzaci\xc3\xb3 que ho requereix i del proc\xc3\xa9s en q\xc3\xbcesti\xc3\xb3._NEWLINE_- Costos de desenvolupament: temps gastat en documentar i implementar el nou sistema._NEWLINE_- Costos d\xe2\x80\x99entrenament i planificaci\xc3\xb3: cal formar els treballadors perqu\xc3\xa8 siguin capa\xc3\xa7os de preparar documents i planificar auditories internes._NEWLINE_- Costos de registre: cal registrar el sistema de gesti\xc3\xb3 i realitzar una auditoria externa.'